Diari Oficial de la Generalitat Valenciana


Sumari del DOGV 5956, del 17-02-2009 (2009/1579)

RESOLUCIÓ de 2 d'octubre de 2008, de la Direcció General per al Canvi Climàtic, per la qual s'atorga a l'empresa Kamax, SAU l'autorització ambiental integrada per a una instal·lació industrial (existent) de tractament de superfície de metalls per procediment electrolític o químic, al terme municipal de Museros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1579


Data del document
:   02-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Museros
    * indústria metal·lúrgica
    * empresa privada
    * treball dels metalls

RESOLUCIÓ de 2 d'octubre de 2008, de la Direcció General per al Canvi Climàtic, per la qual s'atorga a l'empresa Kamax, SAU l'autorització ambiental integrada per a una instal·lació industrial (existent) de tractament de superfície de metalls per procediment electrolític o químic, al terme municipal de Museros. [2009/1579]  
Vistos els documents que es troben en l'expedient 297/06 IPPC, instruït a instàncies de l'empresa Kamax, SAU, a fi d'obtenir l'autorització ambiental integrada per a les instal·lacions industrials (existents) de tractament de superfície de metalls per procediment electrolític o químic, s'emet aquesta resolució de conformitat amb els següents   
Antecedents de fet  
Primer. Amb data 28 de desembre de 2006, Juan Carlos Mena Ivars, en representació de l'empresa Kamax, SAU, amb CIF A-46018164 i domicili social al c/ Emperador, 4, del terme municipal de Museros (València), presenta en la Conselleria de Territori i Habitatge una sol·licitud d'autorització ambiental integrada per a les instal·lacions industrials (existents) de tractament de superfície de metalls per procediment electrolític o químic, que es detallen en l'annex I.  
Juntament amb la sol·licitud únicament s'aporten els poders de representació i se sol·licita un mes de termini per a aportar i completar la documentació que s'ha d'adjuntar a la sol·licitud.  
Segon. En data 26 de març de 2007, s'aporta la documentació, d'acord amb el que estableix la Llei 2/2006, de 5 de maig, de prevenció de la contaminació i qualitat ambiental.  
Juntament amb la documentació presentada s'aporta el certificat de compatibilitat urbanística de l'Ajuntament de Museros.  
Tercer. Una vegada analitzada la documentació presentada juntament amb la sol·licitud, al mateix temps que s'admet a tràmit, se sol·licita l'esmena d'alguns aspectes relacionats amb abocaments i gestió de residus, la qual es presenta en data 30 de novembre de 2007.  
Quart. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Cinqué. Consten en l'expedient els informes de l'Ajuntament de Museros i del Servei de Protecció de l'Ambient Atmosfèric.  
Sisé. Com a conseqüència del contingut d'aquests informes, amb data 26 de novembre de 2007 la Conselleria de Medi Ambient, Aigua, Urbanisme i Habitatge requereix nova documentació a l'empresa, que la presenta amb data 11 de març de 2008.  
Seté. Amb data 28 de novembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5649).  
Durant aquest període no es presenten al·legacions al projecte, ni a aquesta Conselleria ni a l'Ajuntament de Museros. En l'expedient consta el certificat de la informació pública. No obstant això, l'Ajuntament de Museros remet una al·legació presentada fora de termini.  
Vuité. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Així mateix, s'han incorporat a l'expedient els informes emesos pel Servei de Protecció de l'Ambient Atmosfèric, el Servei de Residus Industrials i el Servei de Residus Urbans.  
Nové. Amb data 21 de febrer de 2008 es rep l'informe favorable, amb indicacions, de l'Ajuntament de Museros.  
  
\* \* \* \* \*Deu. Amb data 29 d'abril de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 297/06 IPPC de sol·licitud d'autorització ambiental integrada, promogut per Kamax, SAU.   
Onze. Amb data 29 de setembre de 2008, es realitza el tràmit d'audiència a l'interessat.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 2.6 de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer.  
Concedir a Kamax, SAU l'autorització ambiental integrada per a les instal·lacions de recobriment de metalls, que s'han de desenvolupar a l'establiment situat al c/ Emperador, 4, del terme municipal de Museros (València), referent al Projecte bàsic d'autorització ambiental integrada. Instal·lació per a la fabricació de caragols, de data 26 de març de 2007 i subscrit per Luis M. González García, la qual queda inscrita en el Registre General d'Instal·lacions IPPC de la Comunitat Valenciana amb el número 332-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
  
\* \* \* \* \*  
Cada un dels focus estarà convenientment identificat in situ, d'acord amb aquesta nomenclatura.  
Els valors límit d'emissió per a focus canalitzats i la periodicitat de controls per ECMQA seran els següents:  
1.2. Control de l'emissió de contaminants per focus canalitzats  
1.2.1. Sistemes de depuració   
Hauran de disposar de sistemes correctors de depuració almenys els focus que evacuen boires d'oli.  
El funcionament adequat d'aquests sistemes correctors s'ha   
\* \* \* \* \*  
d'assegurar per mitjà del control i registre continu almenys d'un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració en l'agent de rentatge o qualsevol altre degudament justificat. La representativitat i calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200º C.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 15%.  
2. Soroll  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els valors límit de recepció externs seran:  
En un termini inferior a tres mesos després de la resolució de l'autorització ambiental integrada, s'haurà de presentar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria s'ha de realitzar d'acord amb un pla de treballs que haurà de disposar de l'aprovació prèvia del Servei de Protecció de l'Ambient Atmosfèric.  
Posteriorment i almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perí  
\* \* \* \* \*  
metre de la instal·lació. Per a això, es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
La documentació justifica l'absència d'abocament directe d'aigües residuals a domini públic hidràulic i es disposa d'un únic punt d'abocament al clavegueram municipal.  
En el termini de tres mesos després de la resolució, s'haurà de presentar en la Direcció General per al Canvi Climàtic un certificat emés per l'Ajuntament corresponent a la connexió i acceptació de l'abocament d'aigües residuals.  
Pel que fa a abocaments indirectes, es presenta un certificat d'impermeabilitat i estanquitat de la fossa contenidora de ferralla impregnada, de la cubeta del rentador de peces, dels canals de recollida de degotejos o abocaments a peu de prestatgeries del magatzem de químics i de les fosses i basses de la planta fisicoquímica.  
3.1. Aigües residuals industrials  
Les aigües residuals industrials, procedents de les línies de decapatge-fosfatació i tractaments tèrmics, se sotmeten a un tractament fisicoquímic en la planta de tractament d'aigües residuals (PTAR) de la indústria, abans del seu abocament al clavegueram municipal.  
Aquest tractament consisteix en una oxidació/coagulació, floculació/clarificació i tractament de llots en un filtre premsa.  
L'empresa haurà d'executar un pla d'autocontrols analítics sobre l'abocament d'origen industrial, en el qual es caracteritzaran trimestralment els paràmetres següents:  
A aquest efecte, s'haurà de disposar d'una arqueta que permeta la presa de mostres de les aigües tractades a l'eixida de la PTAR i abans de la connexió a la conducció d'abocament al clavegueram municipal. En tots els casos les mostres seran integrades durant 24 hores i es prendran a l'arqueta de registre. Les anàlisis seran efectuades per un laboratori homologat, entenent per tals els corresponents a empreses col·laboradores dels organismes de conca en matèria de control d'abocaments, tal com estableix l'Ordre MAM 985/2006, de 23 de març, per la qual es desplega el règim jurídic de les entitats col·laboradores de l'administració hidràulica en matèria de control i vigilància de qualitat de les aigües i gestió dels abocaments al domini públic hidràulic.  
L'empresa també haurà de disposar d'una arqueta de lliure accés des de l'exterior que permeta la presa de mostres de les aigües residuals generades en l'establiment sense risc de manipulació de la qualitat o quantitat abocada en el moment de la inspecció.  
3.2. Aigües sanitàries  
Les aigües residuals sanitàries procedents dels lavabos i vestidors de la instal·lació es condueixen sense tractament fins al clavegueram municipal a través del punt d'abocament únic.  
3.3. Aigües pluvials  
Les aigües pluvials de cobertes i escolament s'aboquen també al clavegueram municipal a través del punt d'abocament únic.  
4. Protecció del sòl i de les aigües subterrànies  
Es prohibeix l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Per a considerar emplenat l'informe preliminar de situació del sòl requerit en l'article 3.1 del Reial decret 9/2005, en el termini de tres mesos després de la resolució s'haurà d'aportar documentació complementària més detallada. Aquesta documentació inclourà una caracterització ambiental de les instal·lacions, del terreny i de les aigües subterrànies, realitzada per una empresa amb acreditada experiència en aquestes activitats. L'esmentada caracterització es realitzarà d'acord amb un pla de treballs que haurà de disposar de l'aprovació prèvia del Servei de Residus Urbans.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la capacitat de galvanització del centre productiu detallada en l'annex I siga de l'entorn de 46.000 t/any de metall brut.  
  
\* \* \* \* \*  
  
\* \* \* \* \*  
L'esmentat centre productiu ja està inscrit en el Registre de Productors de Residus Tòxics i Perillosos de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.  
En el termini de tres mesos després de la resolució, s'haurà de presentar una nova taula de residus perillosos, incloent-hi tots aquells residus que es generen en les instal·lacions a banda dels exposats, junt amb corresponents documents d'acceptació actualitzats.  
Així mateix, es projecta generar els següents residus no perillosos:  
Els residus s'han de lliurar a un gestor autoritzat per a aquesta activitat, tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
En el termini de tres mesos, i posteriorment cada quatre anys, s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
Causes de l'incident.  
Hora en què es va produir i la seua duració.   
Característiques de l'emissió o abocament.   
Mesures correctores adoptades.   
Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14491:1996.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini de tres mesos, el titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada en el termini de tres mesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 d'octubre de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Kamax, SAU disposa d'unes instal·lacions existents per a la fabricació de caragols al carrer Emperador, 4, del terme municipal de Museros (València). Es troba sotmesa a autorització ambiental integrada per les etapes de tractament de superfície de metalls per procediment electrolític o químic, de les quals disposa en el seu procés fabril.  
El procés consisteix bàsicament en les etapes següents:  
Recepció i emmagatzemament de matèries primeres.  
Pretractament superficial.  
Trefilatge.  
Forjat o estampació.  
Roscatge.  
Tractaments tèrmics.  
Control de qualitat.  
Emmagatzemament i expedició.  
Es parteix de bobines de fil de màquina d'acer, que són inicialment sotmeses a un pretractament superficial, per a eliminar la capa superficial d'òxid que presenten i al mateix temps es prepara la superfície per a les posteriors etapes de trefilatge i forjat per estampació.  
A través del trefilatge es deixa el diàmetre de filferro dins de les toleràncies admissibles en el procediment de forja (estampació en fred sense arrancament de borumballa), per mitjà del qual, s'obtenen els caragols, preparats perquè es faça la rosca per laminatge.  
Finalment els caragols se sotmeten a un tractament tèrmic (tremp i reveniment), per al qual cal eliminar prèviament el romanent d'oli i les restes de fosfat de zinc que es van aplicar per a facilitar les labors de trefilatge i forja.  
Les aigües residuals industrials se sotmeten a un tractament fisicoquímic abans de l'abocament al clavegueram municipal.  
Les aigües residuals sanitàries procedents dels lavabos i vestidors de la instal·lació es condueixen, sense tractament, fins al clavegueram municipal.  
Les aigües pluvials de cobertes i escolament s'aboquen també al clavegueram municipal.  
Els residus perillosos s'emmagatzemaran a cobert.